Imfungurwa z'umuntu agendana indwara y'igisukari

IMFUNGURWA Z'UMURWAYI AGENDANA INDWARA Y'IGISUKARI*

Mwaramutse canke mwiriwe bitegwa naho muherereye ku mubumbe w'isi. Muri kano kanya twagire tube turarabira hamwe ingaburo umuntu yokwibandako mu gufungura igihe umubiri wiwe wamaze gutetwe n'ikibazo c'igisukari(diabète).

Igisukari ni indwara ngendanwa (idakira) itegwa n'uko mumubiri w'umuntu isukari iba yagwiriye cane ikarenga urugero rusabwa. Iyo umuntu amaze kumenyako ayigendana bisabwako anamenya imfungugwa yofungura kugirango abandanye afise amagara meza.
1. *Ivyo guteka*:
Ibitoke biteze cane, umuceri umejeje(riz étuvé), ubushaza butoto, ibiharage vy'imishi(haricots verts), Isalade igizwe na *ikaroti, itomati, Ibitunguru bitukura, tungurusumu,konkombure,ivoka,indimu n'amavuta y'ibihoke canke ya elayo*, potage y'ivyamwa nka epinari, pwaro, ikaroti...., Ubuyi bugize n'ibinyantete cane cane bimejeje, imyungu, ibishayoti, isoya, ingano zimejeje.

2. *Isosi (sauces)*: ivyo wokoresha isosi yawe:

Inyama ihinguwe muri soya(Tofu), inyama ihinguwe mu ngano, epinari, Ivyamwa, ibitunguru, itomati, time(thym), romarin, origan, tungurusumu, amababi ya moringa...........

3. *IVYAMWA BIREKUWE*:

Ivoka, inazi, pome, ipapaye itukura, imyembe, indimu.

4. *Ibinyobwa BIREKUWE*:

Ikinyobwa wihinguriye mw'ivoka, amata y'inazi, indimu,pome, pasteke, concombre, gingembre, ...
Amata ya soya, amazi, amazi arimwo indimu, umutobe w'indumu, icayi gikozwe muri thym, romarin, igisuru, amababi ya moringa, icayicayi(nta sukari canke ubuki bijamwo)....

5. *Amavuta yofungura*:

Amavuta ya elayo, y'ibihoke, y'ibiyoba, ya sesame iyo yahinguwe neza, ayingano zimejeje hamwe n'amavuta ya lin zitononekaye.

Hambavu y'ivyo mukwiye kumenyako hari ibindi bintu umurwayi agendana igisukari akwiye kwirinda nubwo yoba abona biryoshe akwiye kubigira umuziro kuko abibandanije vyotuma asinzikara mbere akandurukiramwo agapfa kandi hatari bwagere.